CELEX: 62010FN0001
Language: lt
Date: 2010-01-04 00:00:00
Title: Byla F-1/10: 2010 m. sausio 4 d. pareikštas ieškinys byloje Marcuccio prieš Komisiją

13.3.2010   
            
            
               LT
            
            
               Europos Sąjungos oficialusis leidinys
            
            
               C 63/52
            
         2010 m. sausio 4 d. pareikštas ieškinys byloje Marcuccio prieš Komisiją
   
   (Byla F-1/10)
   2010/C 63/93
   Proceso kalba: italų
   
      Šalys
   
   
      Ieškovas: Luigi Marcuccio (Trikazė, Lečė), atstovaujamas advokato G. Cipressa
   
      Atsakovė: Europos Komisija
   
      Ginčo dalykas bei aprašymas
   
   Sprendimų atmesti ieškovo prašymus 100 % atlyginti tam tikras medicinines išlaidas panaikinimas.
   
      Ieškovo reikalavimai
   
   
               —
            
            
               panaikinti sprendimus, kad ir kokia būtų jų forma, kuriais buvo atmesti 2008 m. gruodžio 25 d. du prašymai atlyginti išlaidas,
            
         
               —
            
            
               panaikinti sprendimą, kad ir kokia būtų jo forma, kuriuo buvo atmestas 2008 m. gruodžio 27 d. prašymas,
            
         
               —
            
            
               panaikinti, quatenus opus est, sprendimą, kad ir kokia būtų jo forma, kuriuo buvo atmestas 2009 m. liepos 11 d. ieškovo pateiktas skundas dėl dviejų sprendimų atmesti 2008 m. gruodžio 25 d. prašymus atlyginti išlaidas ir dėl sprendimo atmesti 2008 m. gruodžio 27 d. prašymą,
            
         
               —
            
            
               panaikinti, quatenus opus est, 2009 m. rugsėjo 21 d. pranešimą, kurį ieškovas ne italų kalba gavo 2009 m. spalio 26 d., o išverstą į italų kalbą — 2009 m. gruodžio 24 d.,
            
         
               —
            
            
               priteisti iš Komisijos nedelsiant ieškovui atlyginti 100 % jo nurodytų medicininių išlaidų, kurias atlyginti prašė bendro sveikatos draudimo sistemos, t. y. 2 519,08 EUR ar kitą mažesnę sumą, kuri Tarnautojų teismo nuomone būtų tinkama ir teisinga šiuo atveju, su 10 % metinėmis palūkanomis, skaičiuojamomis nuo pirmos penkto mėnesio dienos nuo tada, kai 2008 m. gruodžio 27 d. prašymo ir dviejų 2008 m. gruodžio 25 d. prašymų adresatas sužinojo apie juos, arba su kitokio dydžio palūkanomis, kurios Tarnautojų teismo nuomone būtų tinkamos ir teisingos ir nuo šio teismo nuomone tinkamos ir teisingos dienos,
            
         
               —
            
            
               priteisti iš Komisijos nedelsiant ieškovui atlyginti skirtumą tarp šios institucijos išmokėtų sumų atlyginant nuo 2000 m. gruodžio 1 d. iki 2008 m. lapkričio 30 d. įskaitytinai ieškovo nurodytas medicinines išlaidas, kurias atlyginti iš bendro sveikatos draudimo sistemos buvo daug kartų prašoma nuo 2000 m. gruodžio 1 d. iki 2008 m. lapkričio 30 d., ir iki šios dienos atlygintų sumų, arba kitą sumą, kuri Tarnautojų teismo nuomone būtų tinkama ir teisinga šiuo atveju, su 10 % metinėmis palūkanomis nuo minėto skirtumo ar Tarnautojų teismo nustatytos jo nuomone tinkamos ir teisingos sumos, skaičiuojamomis nuo pirmos penkto mėnesio dienos nuo tada, kai 2008 m. gruodžio 27 d. prašymo adresatas galėjo susipažinti su juo, arba su tokiomis metinėmis palūkanomis, kurios Tarnautojų teismo nuomone būtų tinkamos ir teisingos ir nuo šio teismo nuomone tinkamos ir teisingos dienos,
            
         
               —
            
            
               priteisti iš Komisijos bylinėjimosi išlaidas.